cyanic-selkie/wikianc huggingface dataset:
מל ויטפילד
שיאן עולם
בהמשך אותה שנה הוא שיפר בריצת 880 יארד את שיאו העולמי והעמיד אותו על 1:48.6 דקות.
כסטודנט באוניברסיטת לוס אנג'לס שבמדינת קליפורניה סיים ויטפילד במבחנים האמריקאיים לאולימפיאדת מלבורן (1956) רק במקום חמישי ולא נכלל בנבחרת למשחקים האולימפיים. לאחר מכן, פרש מספורט תחרותי. תקופה קצרה לאחר מכן עבר לאפריקה במסגרת עבודתו במחלקת המדינה של ארצות הברית.
במשך 47 שנים שבהן חי ועבד באפריקה אימן ויטפילד ונתן ייעוץ מקצועי לאתלטים ממדינות שונות באפריקה שזכו במדליות אולימפיות ובמשחקי אפריקה. במסגרת קרן שהקים דאג ליותר מ-5000 מלגות לימודים בארצות הברית, עבור ספורטאים מאפריקה.
ויטפילד זכה לשבחים מנשיא ארצות הברית רונלד רייגן ולאחר שפרש בשנת 1989 הוזמן לקבלת פנים על ידי נשיא ארצות הברית ג'ורג' בוש בחדר הסגלגל בבית הלבן, שבוושינגטון.
ריי בראון
ריימונד מתיוס בראון (אנגלית: Raymond Matthews Brown; 13 באוקטובר 1926 - 2 ביולי 2002) היה נגן קונטרבס ג'אז אמריקאי חשוב אשר השתתף במהפכת הבי בופ. רבים סבורים שבראון הוא גדול נגני הבס של כל הזמנים, זאת בזכות יכולתו הקצבית שכמעט ואין שנייה לה, והיכולת הטכנית הכמעט מושלמת שלו.
חייו
ריי בראון, יליד פיטסבורג, החל ללמוד לנגן בפסנתר בגיל שמונה. משראה בראון כמה פסנתרנים לומדים בבית הספר התיכון שלו, הוא החליט להחליף כלי. תחילה תכנן לעבור לטרומבון אך לא יכול היה להרשות לעצמו לרכוש את הכלי. בעזרת מלגה מבית הספר, רכש קונטרבס והחל לנגן בכלי.
הוא הושפע מאוד מהבסיסט ג'ימי בלנטון שניגן עם דיוק אלינגטון. בשנות בית הספר התיכון שלו התנסה עם כמה הרכבים אזוריים, וכשסיים ללמוד עבר לגור בניו יורק שם הפסנתרן הנק ג'ונס הכיר לו את דיזי גילספי שחיפש בסיסט באותו זמן. בזכות כך יצא לבראון לנגן עם ענקים נוספים כמו ארט טאטום וצ'ארלי פארקר.
בלהקה של גילספי הוא ניגן בין 1946–1951 בשנים האלה הוא הכיר את המתופף קני קלארק ומילט ג'קסון נגן הוויברפון, והפסנתרן ג'ון לואיס, שהיוו את חטיבת הקצב של גילספי. יחד איתם ינגן לימים ברביעיית הג'אז המודרני.
ב-1947 הכיר בראון את הזמרת אלה פיצג'רלד שהצטרפה להרכב של גילספי למסע הופעות. הם התחתנו באותה השנה ויחד הם אימצו את ילדתה של אחותה למחצה של אלה. השנים התגרשו ב-1952.
לאחר שניגן בג'אז בפילהרמונית במספר הרכבים שונים, הצטמד בראון למשך מספר שנים עם הפסנתרן אוסקר פיטרסון וכן עם מתופפים מתחלפים. לבסוף, ב-1966 עזב את הטריו ונהיה המנהל של ההרכב. בערוב ימיו השתקע בלוס אנג'לס שם היה למנהל המוזיקלי של מספר הרכבים, ביניהם רביעיית הג'אז המודרני, כמו כן הוא קידם מוזקאים צעירים כמו קווינסי ג'ונס. במישור המקצועי בראון הופיע בתזמורות שהיו בתקופה ההיא בתוכניות טלוויזיה, וכן עם כמה מהמוזיקאים הפופולרים בתקופה, כגון פרנק סינטרה. הוא כתב ספרי לימוד של בס, וכן פיתח שיטות נגינת צ'לו בבס. בתקופה הזו בראון זכה בפרס גראמי על אחת היצירות שהוא כתב בשביל סרט קולנוע.
בעשורים האחרונים של חייו, בראון המשיך לעבוד במגוון רחב של הרכבים, מפתח את סגנונו האישי ואת תפקיד הבס בג'אז.
מציצה (פירושונים)
{{פירושונים|
ראו גם
}}
מצרים התלמיית
מצרים התַלְמַיִית הייתה חלק חשוב מהעולם ההלניסטי. שלטון הלניסטי בתולדותיה של מצרים העתיקה, שראשיתה בכיבוש מצרים על ידי אלכסנדר הגדול מידי פרס בשנת 332 לפנה"ס. עם מותו של אלכסנדר הגדול, חולקה האימפריה שכבש בין יורשיו הדיאדוכים, ומצרים נפלה בידיו של תלמי הראשון. צאצאיו משלו במצרים עד 30 לפנה"ס ולאחר מכן נשלטה מצרים בידי האימפריה הרומית.
מצרים הייתה אחת הממלכות ההלניסטיות הגדולות והחזקות ביותר. תקופת הזוהר של הממלכה נמשכה למעלה מ-100 שנה תחת שלטונם היציב של שלושת המלכים הראשונים. בימיו של תלמי הרביעי (שלט בין 221 ל-205 לפנה"ס) החלה שקיעת הממלכה. במהלך המאה ה-2 לפנה"ס נכנסה הממלכה לתקופת תוהו ובוהו, וללא שלטון יציב אבדה את עצמאותה לרומא שהשתלטה עליה באופן מלא בשנת 30 לפנה"ס.
מצרים התלמיית הייתה מרכז מדעי ותרבותי מהמעלה ראשונה בעולם הקלאסי. הספרייה הגדולה של אלכסנדריה, לדוגמה, הייתה המוסד החינוכי הגדול ביותר בזמנה. יצירות אמנות, ספרות, אדריכלות ואחרות קישטו את הממלכה ופיארו את שם שליטיה מעבר לים.
דמוגרפיה
כשכבש אלכסנדר את מצרים בשנת 332 לפנה"ס, כללה אוכלוסיית הארץ גם בני לאומים נוספים שהתיישבו בה, בהם יוונים שהגיעו כבר במאה ה-7 לפנה"ס כחיילים שכירים וכסוחרים, ויהודים שהיגרו אליה לאחר חורבן בית ראשון. המלכים התלמיים עשו מאמצים ניכרים למשוך מהגרים מהעולם היווני וגם מטריטוריות אחרות של האימפריה שלהם. הם נזקקו להם ככוח אדם צבאי אך גם לאיוש משרות המנהל הממלכתי ולפיתוח המשק. בתקופה התלמית השתנה ההרכב האתני של אוכלוסיית מצרים בצורה משמעותית, אך משקלם של ילידי מצרים נותר מכריע, ונראה ששיעור המהגרים היה רק אחוזים בודדים מכלל האוכלוסייה. לפי ההיסטוריון דיודורוס סיקולוס, שכתב במחצית השנייה של המאה ה-1 לפנה"ס, מנתה אוכלוסיית מצרים 7 מיליון נפש.
בכל מצרים היו רק שלוש ערים במעמד של פוליס: נאוקרטיס, אלכסנדריה ופטולמאיס. במצרים היו כמה עשרות ערים, אך הכפר היה צורת היישוב העיקרית בחלק המעובד של מצרים.
צבא
הצבא של הממלכה התלמיית לא היה שונה בהרבה מצבא הלניסטי אחר, עם שינויים קטנים שיתאים לסביבת הממלכה. כשעיקר הצבא היה מקצועי ולא מגויס מהעם אלה בשעת הצורך.
לפי הנוהג בממלכת תלמי היו החיילים מקבלים נחלות אדמה מידי המלך להתיישב עליהן, ומושבותיהם היו כעין עתודה לצבא הקבע.
בין היתר כלל הצבא חיל רגלים לסוגיו השונים (קל, בינוני וכבד), חיל קשתים, וחיל פרשים (בינוני וכבד) בכמות גדולה בהשוואה לצבאות הלניסטיים אחרים. גם מרכבות היו נפוצות בשורות הצבא התלמיי, כמו בצבאות מצריים שקדמו לו. הצבא התלמיי החזיק בפילי מלחמה בכמות מצומצמת.
בכל הקשור בים הצי התלמיי היה המוביל בהשוואה לציים הלניסטיים אחרים.
גשר הרכבת הטורקי על נחל בארותיים
בזמן שלטון המנדט הבריטי שונה יעודו של הגשר לדרך סולינג (דרך אבנים בריטית) לכלי רכב.
הגשר משמש למעבר כלי רכב גם כיום (2014). המועצה לשימור אתרי מורשת בישראל והמועצה האזורית רמת הנגב החליטו לשקם את הגשר ולשמר את יופיו ואת העבירות עליו. ב-2013 חוזק הגשר מבחינה הנדסית, הוחלפו בו אבנים והוא נאטם למים.
בסמוך לגשר חורשת אקליפטוסים שניטעה בידי אליהו קראוזה ותלמידי מקוה ישראל כעבודת כפייה לטובת מאמץ המלחמה העות'מאני, והיא אחות לחורשות נוספות שניטעו במסגרת מיזם "השלוחה המצרית".
מדרום לגשר נמצאים שרידי תחנת רכבת ומגדל מים.
ראו גם
גשרי הרכבת הצבאית העות'מאנית במלחמת העולם הראשונה עליהן הונחה המסילה המזרחית המקורית.
רקע על הרכבות בארץ ישראל במלחמת העולם הראשונה.
מנואל מרולנדה
מנואל מרולנדה ולס (בספרדית: Manuel Marulanda Vélez; 13 במאי 1928 - 26 במרץ 2008), המכונה "טירופיחו" (בספרדית: Tirofijo), היה איש גרילה קולומביאני, מנהיג המחתרת המרקסיסטית FARC.
מנואל מארולנדה הוא שמו המחתרתי של פדרו אנטוניו מרין (בספרדית: Pedro Antonio Marín), המייסד והמנהיג הראשי של ארגון הגרילה הקולומביאני "הכוחות המזוינים המהפכניים של קולומביה" (FARC), האחראי לחטיפתה של המועמדת לנשיאות אינגריד בטנקור ועוד אלפי אזרחים קולומביאנים וזרים. ארצות הברית הציבה במרץ 2006 פרס של 5 מיליון דולר על ראשו. ב-26 במרץ 2008 מת מוות טבעי, כתוצאה מהתקף לב.
הכפירה
כְּפִירָה או הַכְּפִירָה היא עיר מקראית המוזכרת בספר יהושע כאחת מערי הגבעונים שהשלימו עם בני ישראל: "וְעָרֵיהֶם גִּבְעוֹן וְהַכְּפִירָה, וּבְאֵרוֹת וְקִרְיַת יְעָרִים". בהמשך היא מוזכרת כאחת מערי שבט בנימין וכאחת הערים שאליה חזרו גולי בבל בימי שיבת ציון. שמה נגזר משמו של האריה, הכפיר, שהיה נפוץ בתקופת התנ"ך בארץ ישראל.
על שם היישוב נקראים כיום נחל כפירה ועין כפירה הסמוכים לתל.
האגודה הבין-לאומית לפונטיקה
האגודה הבין-לאומית לפונטיקה (באנגלית: International Phonetic Association; בראשי תיבות: IPA) היא ארגון בין-לאומי המקדם את חקר הפונטיקה (תורת ההיגוי) ושימושיו השונים.
האגודה נוסדה בפריז, צרפת בשנת 1886, ושיא השפעתה היה סביב שנת 1914, כאשר כללה 1,751 חברים מ-40 מדינות בעולם. מטה הארגון נמצא בלונדון, אנגליה.
האגודה מפרסמת את מחקריה בכתב עת הנושא את שמה.
תרומת הארגון
התרומה המרכזית של הארגון היא פיתוח האלפבית הפונטי הבין-לאומי – תקן אחיד לייצוג פונטי של כל השפות. ראשי התיבות IPA מתייחסים הן לארגון והן לאלפבית. ההחלטה ליצור אלפבית פונטי מוסכם עבור כל השפות נבעה בין השאר מהצורך של מורים ללמד את תלמידיהם הגייה נכונה של המילים וכך גם לתרום לקריאה נכונה של טקסטים.
צפון סומטרה
צפון סומטרה (באינדונזית: Sumatera Utara) הוא אחד מ-34 המחוזות של אינדונזיה, המדינה בת 17,508 האיים. בסומטרה 10 מחוזות. המחוז של צפון סומטרה גובל ממזרח במחוז רִיָאוּ, מדרום במחוז מערב סומטרה, ובצפון היא גובלת באוטונומיה של אָצֶ'ה. בירת המחוז היא מדן.
גאוגרפיה וטבע
סומטרה הוא האי הגדול ביותר, הכלול כולו באינדונזיה, והשישי בגודלו בעולם. שטחו כ-400,000 קמ"ר (פי 20 משטחה של ישראל).
שמו של המחוז צפון סומטרה מטעה, מאחר שאין היא שוכנת בקצה הצפוני של סומטרה, אזור זה שייך למחוז האוטונומי אצ'ה.
שטחו של מחוז צפון סומטרה הוא 72,981 קמ"ר (כ-9.7% משטח היבשה של אינדונזיה), ואוכלוסייתה מונה כ-14.8 מיליון תושבים (כ-5.6% מתושביה של אינדונזיה, לפי מפקד האוכלוסין משנת 2020).
מרכז המחוז הררי, ובאמצעו אגם טובה הגדול. הרמות מהוות כ-2/3 משטח המחוז. בצפון סומטרה ישנם הרי געש, חלקם פעילים. גובהם של רבים מהם יותר מ-2,000 מטר מעל פני-הים.
צפון סומטרה מכילה מישור-חוף מזרחי רחב מאוד, ובו ביצות מנגרוב סמוך לים, לאורך מצר מלאקה. עיר הבירה, מדן, שוכנת בו. נהרות גדולים נושאים סחף פורה מההרים, ונעים באיטיות במישורים הרחבים. החוף המערבי הוא צר, ההרים תלולים יותר, אך החופים יפים יותר. האיים ניאס, וארכיפלג באטו נמצאים סמוך לחוף המערבי. שקע אוקייני עמוק במיוחד, ממערב לאיים אלה, יוצר תנאים אידיאליים לגלישת גלים במקומות רבים.
אגם טובה, במרכזו של המחוז צפון סומטרה, הוא אגם מיוחד במינו. הוא מהווה לוע של הר-געש-על (Super Volcano). אורכו כ-100 ק"מ ורוחבו כ-30 ק"מ. עומקו המקסימלי: 505 מטר, וגובה פני האגם: 906 מטר מעל פני-הים. אגם טובה הוא האגם הגעשי הגדול ביותר בעולם, והאגם הגדול ביותר בדרום מזרח אסיה.
אגם טובה מורכב מ-4 מכתשי-ענק של הרי געש חופפים. ביניהם מכתש-הענק הגעשי הגדול ביותר בעולם.
עוצמת ההתפרצות הייתה פי 8,000 מעוצמת ההתפרצות האחרונה של הר-הגעש סנט-הלנס בארצות-הברית, והיא שחררה לאטמוספירה כ-800 קילומטרים מעוקבים של אפר, ובנוסף עוד 2,000 קילומטרים מעוקבים של לבה מותכת שזרמו מלוע הענק.
ההתפרצות הזו כיסתה את הודו הרחוקה, בשכבת אפר בעובי 15 ס"מ.
האקלים בצפון סומטרה הוא טרופי, אך ברוב שטחו של המחוז הטמפרטורות נמוכות מהמצופה בשל הרמות וההרים. הטמפרטורות במישור נעות סביב 30 מעלות, ובהרים בין 22 ל-25 מעלות צלזיוס בלבד כל השנה.
בצפון סומטרה ממוצע המשקעים השנתי עומד סביב 1,000-4,000 מ"מ בשנה.
השנה ניתנת לחלוקה לשתי עונות עיקריות: העונה היבשה מפברואר עד אוגוסט, והעונה הרטובה מספטמבר עד ינואר.
החי והצומח בצפון סומטרה דומים לאלו שבאזורי אסיה הסמוכים. ההבדל העיקרי נובע מכך ששטח נכבד של סומטרה הוא עדיין יער גשם בתולי. עד סוף המאה ה-19 כמעט 100% מהמחוז היוו ג'ונגל פראי. כיום, 30% מהיערות הללו נשמר, והושג הסכם לאחרונה להפסיק לחלוטין את כריתת היערות בסומטרה. בנוסף, ישנם שטחי מנגרוב בתוליים עצומים, וצמחייה אלפינית בהרים. באי סומטרה ניתן למצוא מאות מינים של יונקים, כמעט 200 מיני זוחלים, 60 מיני דו-חיים, 300 מיני דגים ו-450 מיני ציפורים.
מתוכם, 9 מיני יונקים, 30 סוגי דגים, ו-19 מיני ציפורים ייחודיים לסומטרה.
בין היונקים הידועים ביותר המצויים בצפון סומטרה ניתן למנות את האורנגאוטן, טיגריס סומטרה, והקרנף הסומטרי. כמו כן, ישנם פילים סומטריים (קטנים יחסית), מינים שונים של קופים, טפיר אסייתי, דוב שמש, ומספר סוגים של איילים (אייל סמבר, מונטיאק מצוי). בסומטרה מצויים 10 מינים של עופות קלאו.
כ-400 עד 500 טיגריסים סומטריים חיים בסומטרה, בעיקר ב-5 שמורות הטבע. הטיגריס הסומטרי הוא הקטן מזני הטיגריסים, ונפרד מקרובו הטיגריס האסיתי לפני כ-12 אלף שנים. אורך הזכרים כ-2.4 מטר, ומשקלם כ-120 ק"ג. הנקבות קטנות במעט.
הקרנף הסומטרי נמצא על סף הכחדה. הוא הקרנף האסיתי היחיד בעל שתי קרניים. משקלו בין 600 ל-800 ק"ג ואורכו: 0.9 עד 1.5 מטר. הוא ניזון מפירות, עלים, ענפים, וקליפות עצים. מקום הימצאו העיקרי כיום הוא בשמורת הטבע הלאומית, גונונג לאוסר המחולקת בין צפון סומטרה לאצ'ה.
הפרח הידוע ביותר בסומטרה הוא: רפלסיה, הפרח הגדול ביותר בעולם. ניתן לראותו רק במספר מקומות בסומטרה. הצמח הזה הוא טפיל, ואין לו עלים. קוטר הפרח יכול להגיע למטר, עובי עלי הכותרת כ-2 ס"מ, ומשקלו יכול להגיע עד ל-18 ק"ג. ריחו המצחין נועד למשוך אליו זבובים המסייעים לפרח בתהליך ההאבקה.
חקלאות
העיר מדן התפתחה כתוצאה ממטעי הטבק שההולנדים גידלו מסביבה. בנוסף, באזורי המטעים הנרחבים בשפלת החוף מגדלים בעיקר דקלי-שמן (ענף בו אינדונזיה תופשת את המקום הראשון בעולם), גומי, וכמובן אורז.
ברמות ובהרים מגדלים בנוסף לאורז, גם קפה. פולי הקפה הידועים, סומטרה-מאנדהלינג, סומטרה-לינטונג גדלים כאן, ומיוצאים בעיקר לארצות-הברית.
אוכלוסייה
הרכב אוכלוסייה: באטאק (42% - באטאק טובה, באטאק מאנדלינג, באטאק דאירי, באטאק קארו), ג'אווה (33%), סינים (10%), ניאס (6%), מלאי (5%), מינאנגקאבאו (3%), טמילים (1%>).
דתות: אסלאם (65%), נצרות (31.5%), בודהיזם (2.8%), הינדואיזם (0.02%)
שפות (אם): באטאק (ניבים שונים), מלאית, אינדונזית.
עיר בירה: מדן.
הבאטאק
עם הבאטאק מחולק למספר תת-קבוצות אתניות: טובה, סימאלונגון, מאנדלינג, אנגקולה, קארו, ופאקפאק/דאירי. הבאטאק הם צאצאי עם פרוטו-מלאי שחי בבידוד יחסי, בייחוד באזור שסובב את אגם טובה. כיום הם מונים כ-9 מיליון נפש (מתוכם כ-6 מיליון בצפון סומטרה), ומהווים את אחד מהקבוצות האתניות המשפיעות ביותר באינדונזיה.
כל עם הבאטאק, הוא נוצרי כיום, חוץ ממאנדלינג ואנגקולה שהתאסלמו, ואינם אוהבים להיקרא 'באטאק'
התרבויות והשפות של באטאק טובה ובאטאק סימאלונגון די דומות. שפתם של מאנדלינג ואנגקולה קרובה לשפתם של באטאק טובה, אך תרבותם שונה מאז שהתאסלמו.
תרבותם ושפתם של קארו ופאקפאק שונה יחסית משאר הבאטאק. הם קרובים במידה מסוימת לעמים אלאס וגאיו השוכנים באצ'ה הסמוכה.
אצל כל הבאטאק יש דרגות שונות של פולחן אבות. הדת העתיקה מכילה יסודות הינדיים. הבאטאק, היושבים על אדמתם, עוסקים בעיקר בחקלאות.
ג'אווה
בצפון סומטרה יושבת אוכלוסייה גדולה של מהגרים ובני-מהגרים מג'אווה. ההולנדים החלו ב'יבוא' של פועלי כפייה מג'אווה ב-1910. צאצאיהם מתגוררים בעיקר באזורי המטעים בשפלת החוף. באזורים אלה הם מהווים רוב. רובם המוחלט - מוסלמים.
הסינים
לסינים, יש היסטוריה ארוכה באינדונזיה. הסינים הראשונים הגיעו לג'אווה כסוחרים בתחילת האלף השני לספירה.
בתקופת הקולוניאליזם ההולנדי, הובאו סינים נוספים לסומטרה, כדי לעבוד במטעים. כ-300,000 סינים 'יובאו' בין 1870 ו-1930 לסומטרה. משום כך, הסינים היושבים בג'אווה אינם דוברים סינית, בעוד אלו שיושבים בצפון סומטרה מדברים ניבים סיניים של מחוזות מוצאם. רובם מדברים הוקיאן.
ניאס
תושבי ניאס מתגוררים בעיקר באי הקרוי בשם זה. מספרם כ-750,000. אין שום מקום אחר בצפון סומטרה השומר על המסורת העתיקה יותר מתושבי ניאס. כיום 77% מהם פרוטסטנטים, 17% קתולים, 5% מוסלמים. השאר, בעיקר, בודהיסטים.
מַלַאִים
לא כל אלה הקוראים לעצמם מלאים באמת כאלה.
במשך השנים, הרבה באטאק שירדו מההרים כדי לחפש לעצמם שטח חקלאי הגיעו לשטחי החוף המאוכלסים במלאים מוסלמים והתבוללו ביניהם. ההולנדים (באינדונזיה) והבריטים (במלזיה) התייחסו למלאים כאל עם של עצלנים, ולכן העדיפו לייבא כוח עבודה ממקומות אחרים. באופן מסורתי, המלאים היו דייגים שחיו חיים שקטים, נטולי דאגות, לאורך חופי מיצר מלאקה העשיר בדגה. הם מעולם לא נאלצו לעבוד קשה לפרנסתם. משום כך הם כנראה גם מאוד חברותיים.
מינאנגקאבאו
זהו שמו של העם היושב במחוז הסמוך, מדרום, מערב סומטרה. דתם מוסלמית. ביחד עם אצ'ה, הם אלו שאחראים להפצת האסלאם ברחבי סומטרה. המסעדות שלהם נפוצות ופופולריות ביותר ברחבי אינדונזיה.
טמילים
הטמילים פותו בהודו להגיע למטעים על ידי ההולנדים, בשנות ה-30 של המאה ה-18. ההולנדים 'מכרו' להם סיפורים על עבודות קלות, ואפילו על קטיפת כסף מהעצים. בשל הצורך להחליט מיידית, רבים אף לא הודיעו למשפחתם על נסיעתם. כיום חיים בצפון סומטרה כ-40,000 טמילים, רובם במדן.
פאטס דומינו
אנטואן "פאטס" דומינו ג'וניור (באנגלית: Fats Domino; 26 בפברואר 1928 – 24 באוקטובר 2017) היה פסנתרן, זמר וכותב שירים אמריקני. פאטס דומינו היה מהיוצרים החלוצים של מוזיקת הרוק אנד רול והוא מכר לאורך השנים מעל ל-65 מיליון תקליטים. בין השנים 1955 עד 1960 הוציא 11 להיטים שנכללו במצעדי ה-Top 10.
לאורך הקריירה היו לדומינו 35 להיטים במצעד ה-Top 40 האמריקני. הסגנון המוזיקלי שלו התבסס על קצב ובלוז מסורתי, עם ליווי סקסופון, בס, פסנתר, גיטרה חשמלית ותופים.
במהלך הוריקן קתרינה (2005) הוצף ביתו של דומינו, ופשטה שמועה שהוא נהרג. לבסוף התברר כי חולץ על ידי משמר החופים האמריקני.
פער הידיעה-עשייה (ספר)
ידע חיוני בארגון עובר לעיתים קרובות בדרך של סיפורים ורכילות ועל ידי התבוננות בעבודה של עמיתים או עובדים אחרים. פגישות חברתיות הן לפעמים בעלות חשיבות מכרעת בצורה זו של העברת ידע. במקומות עבודה רבים, הלימוד אינו מתוקצב באופן מלא הוא אינו מתוכנן ולא ניתן לתפיסה על ידי הארגון. בכשבעים אחוז ממקומות העבודה הלימוד נעשה באופן לא פורמלי. לימוד בלתי פורמלי נעשה בפעילויות יום יומיות רבות בארגון כמו השתתפות בדיונים ובבפגישות, קשר עם לקוחות, ביצוע פעולות פיקוח ועמידה תחת פיקוח, תקשורת לא פורמלית עם עמיתים, אימון והדרכה של עובדים חדשים בארגון וכדומה. אם המידע מגיע מעשייה, לא קיים פער בין מה שיודעים לבין מה שעושים. מנהלי ידע ויועצי ידע ואלה שמתכננים ומקימים מערכות לאיסוף ולשמירת ידע, כולל ידע טכני, רואים לרוב את פעילות הארגון ואת העבודה המעשית בו בצורה מוגבלת ולרוב לא מדויקת. מאמצים רבים מוקדשים באופן מוטעה ליישום טכנולוגיות שמירה והעברה של ידע מעובד.
הספר מציג קווים מנחים בנושא פער הידיעה-עשייה:
דיבורים במקום מעשים
קיימת תופעה מוכרת של דיבורים יפים, חכמים ומורכבים שעושים רושם על השומעים ומשמשים באופן מעשי כתחליף למעשים. לדוגמה, כאשר מכינים מצגות מרשימות וסרטים מרהיבים ושוכחים שהמטרה הייתה לאסוף ידע תכליתי וללמוד זה מזה ולא להרשים באיכות המצגות וההרצאות. הצהרות כלליות והצגת הפילוסופיה והעקרונות בלבד טובים לפעמים כדי להרשים את הלקוחות וכדי להעביר מסר כללי של מדיניות הארגון אבל אין בהם בלבד כדי לשפר. הדיבורים החכמים מרשימים את המאזינים עכשיו ונותנים קרדיט לדובר ואילו המעשים המוצלחים ירשימו רק בעתיד. ביקורת שלילית נשמעת ונתפסת לרוב כאינטליגנטית ומרשימה יותר מדברים חיוביים. גם מי שמסגל לעצמו דברי ביקורת נתפש כאינטליגנטי. דברים ותוכניות מורכבות, שימוש במליצות במשפטים מורכבים, הצגת אנליזות מורכבות הם דרך טובה להרשים את השומעים אבל לרוב דרך לא מעשית ולא יעילה לביצוע. ישנה איזו מיסטיקה (כוזבת) במורכבות. העדפת הדיבורים היפים והמרשימים והיכולת להרבות בדיבורים, מתחילה בבית הספר בכלל ובבתי הספר למנהל בפרט. הערכת התלמידים נקבעת במידה רבה לפי ההשתתפות המילולית והיכולת שלהם להרבות בדיבורים חכמים על נושאי הלימוד. יכולת כזאת נתפשת גם בעסקים רבים והתוצאה היא שמחשיבים אנשים המדברים הרבה וזה עוזר להתקדמות שלהם ובמעמדם בחברה אבל זה לא עוזר לעסק בו דרושה עשייה ממש.
הספר מציג את נושא הדיבורים במקום מעשים ודרכים להתגבר על הבעיה:
ארגונים הלכודים בהיסטוריה של הארגון
הספר מציג מאפיינים של ארגונים הלכודים בהיסטוריה שלהם:
פחד המונע שימוש בידע
עובדים רבים רואים עצמם, בימינו, בני מזל שיש להם מקום עבודה. רק כארבעים אחוז בטוחים שיוכלו למצוא בקלות מעסיק חדש. ישנו פער בין הנאמנות שמרגיש העובד כלפי המעסיק והרגשת העובד שהוא יכול לסמוך על כך שהמעסיק יממש את ההבטחות שנתן. רק כארבעים אחוז מרגישים שהם יכולים לסמוך על קיום ההבטחות של המעסיק. כשישית מן העובדים נמנעו מהגשת הצעות ייעול מתוך חשש שיעול העבודה עלול להביא לכך שמישהו בארגון יפסיד את מקום עבודתו. עובדים יודעים לעיתים מעט על חוקי העבודה וזכויות העובדים בנושא מקום העבודה, בתקופת צמצומים, עובדים תובעים הגנה מפיטורים או מסגירת מקום העבודה.
הספר מעלה רעיונות איך מונעים את הפחד והשיתוק:
תחרות פנימית בארגון
הספר מציג דרכים להתגבר על ההרסנות של התחרות הפנימית בארגון:
לוקוס (גנטיקה)
בגנטיקה, לוקוס (לוקוסים רבים) הוא מיקום ספציפי וקבוע בכרומוזום שבו נמצא גן מסוים או סמן גנטי. כל כרומוזום נושא גנים רבים, כאשר כל גן תופס מיקום או לוקוס אחר. בבני אדם, המספר הכולל של גנים המקודדים לחלבון בסט הפלואידי שלם של 23 כרומוזומים מוערך ב-19,000–20,000.
PZInż לוקס-ספורט 403
PZInż לוקס-ספורט 403 (בפולנית: PZInż 403 Lux-Sport) היא מכונית משפחתית גדולה, אשר יוצרה על ידי יצרנית הרכב הצבאית- פולנית Państwowe Zakłady Inżynierii , בוורשה, בשנת 1936.
לוקוס (גנטיקה)
לגנים עשויים להיות גרסאות מרובות הידועות בשם אללים, וניתן לומר שאלל נמצא בלוקוס מסוים. תאים דיפלואידים ופוליפלואידים שלכרומוזומים שלהם יש את אותו אלל בלוקוס ספציפי נקראים הומוזיגוטים ביחס לאותו לוקוס, בעוד שתאים שיש להם אללים שונים באותו הלוקוס נקראים הטרוזיגוטים. הרשימה המסודרת של לוקוסים הידועים בגנום מסוים נקראת מפת גנים. מיפוי גנים הוא תהליך של קביעת הלוקוס או הלוקוסים הספציפיים האחראים לייצור פנוטיפ או תכונה ביולוגית מסוימת. מיפוי אסוציאציות, הידוע גם בשם "מיפוי של תאחיזה לא שוויונית", הוא שיטה למיפוי לוקוסים של תכונות מורכבות המנצלת את ההיסטוריה של התאחיזה הלא שוויונית כדי לקשר פנוטיפים (מאפיינים הנראים כלפי חוץ) לגנוטיפים (המרכיב הגנטי של אורגניזמים), ולחשוף אסוציאציות גנטיות.
הנס גל
הנס גל (בגרמנית: Hans Gál; 5 באוגוסט 1890 – 3 באוקטובר 1987) היה מלחין, מורה למוזיקה ופסנתרן יהודי-אוסטרי-בריטי.
PZInż לוקס-ספורט 403
PZInż לוקס-ספורט 403
דגם "PZInż לוקס-ספורט 403" היה קרוי גם "PZInż 403 LS".
הנס גל
קורות חיים
גל נולד במשפחה יהודית בכפר הקטן בְּרוּן אַם גֶבִּירְגֶה (Brunn am Gebirge) שבאוסטריה תחתית, סמוך לווינה. הוא התחנך בקונסרבטוריון החדש של וינה (Neues Wiener Konservatorium), שם אף לימד תקופת מה. בעודו תלמיד זכה בפרס המלכותי והאימפריאלי האוסטרי להלחנה. בשנת 1928 זכה במקום שני בין המלחינים מאוסטריה בתחרות לכבוד מאה שנה למותו של פרנץ שוברט במימונה של חברת התקליטים קולומביה רקורדס, על סינפונייטה שחיבר. שנה אחר כך, בתמיכת מוזיקאים בולטים דוגמת וילהלם פורטוונגלר, ריכרד שטראוס ואחרים, הוא קיבל את ניהול הקונסרבטוריון של מיינץ. גל הלחין כמעט בכל סוגה והאופרות שלו היו אהודות במיוחד בשנות ה-20. בשנת 1933, לאחר עליית הנאצים לשלטון, פוטר גל ממשרתו במיינץ (בהתאם לחוק לשיקום שירות המדינה המקצועי) והשמעת יצירותיו נאסרה.
גל נאלץ לעזוב את גרמניה והיגר לבסוף לבריטניה, שם לימד באוניברסיטת אדינבורו משך שנים ארוכות. סגנונו נטוע במסורת המוזיקלית האוסטרו-גרמנית של שלהי המאה ה-19, ובצעירותו הושפע מיצירות יוהנס ברהמס, אולם לקראת סוף מלחמת העולם הראשונה הוא פיתח שפה ייחודית במוזיקה. הוא לא אימץ את מאפייני האסכולה הווינאית השנייה, או את שיטת שנים-עשר הטונים. יצירותיו המאוחרות הן בעלות מבנה פוליפוני ואינן במלודיה מסורתית.
לצד יצירות האופרה, גל כתב אף יצירות לתזמורת ומוזיקה קאמרית, אשר רבים רואים בהן את שיא יצירתו. מבקר המוזיקה הקאמרית הנודע וילהלם אלטמן (Altmann) כתב על רביעיית המיתרים הראשונה של גל, משנת 1916, ב"ספר עזר לנגני רביעיות מיתרים" (Handbuch für Streichquartettspiele):
PZInż לוקס-ספורט 403
PZInż לוקס-ספורט 403
השרות הבולאי הפולני הנפיק בול, עליו מתנוססת תמונה "PZInż לוקס-ספורט 403" בערך של 15 זלוטי.
לוקוס (גנטיקה)
מינוחים
הזרוע הקצרה של הכרומוזום נקראת זרוע p (p arm או p-arm) בעוד שהזרוע הארוכה נקראת זרוע q (q arm או q-arm). המיקום הכרומוזומלי של גן טיפוסי, למשל, עשוי להיכתב 3p22.1, שבו:
לפיכך הלוקוס של הדוגמה לעיל ייקרא כ-"שלוש P שתיים שתיים נקודות אחת". הרצועות הציטוגנטיות הן אזורים בכרומוזום העשירים ב-DNA משועתק (אאוכרומטין) או ב-DNA ארוז (הטרוכרומטין) הם מופיעים בצורה שונה בצביעה (לדוגמה, אאוכרומטין נראה לבן והטרוכרומטין נראה שחור בצביעת גימזה). הרצועות נספרות מהצנטרומר החוצה לכיוון הטלומרים.
טווח של לוקוסים מצוין בצורה דומה. לדוגמה, הלוקוס של הגן OCA1 עשוי להיכתב כ-"11q1.4-q2.1" כלומר הוא נמצא על הזרוע הארוכה של כרומוזום 11, איפשהו בטווח מתת פס 4 של אזור 1 ועד תת-פס 1 של אזור 2. הקצוות של כרומוזום מסומנים ב-"pter" ו-"qter" ולכן "2qter" מתייחס לקצה הזרוע הארוכה של כרומוזום 2.
סלח לי
השיר הגיע למקום הרביעי במדיה פורסט וה-11 ברדיו אמצע הדרך.
רקע וכתיבה
השיר נכתב על ידי טל שגב והופק על ידי יעקב למאי. יוסי חרסונסקי סקר את השיר בחיוב והצהיר כי: "תרשו לי שלא להתחשב בנתון שנשלח עם הסינגל – מאיה בוסקילה היא זוכת "חי בלה לה לנד 2". (מה זה תורם לשיר?) לעומת זאת הייתי מחפש איזשהו פסטיבל בשביל השיר הזה באגן הים התיכון, יוון, איטליה. יש כאן פוטנציאל לצאת בגדול מהלה לה לנד".
באתר המוזיקה בטריבונה כינו את השיר כ"בלדת מיינסטרים ישראלית עם ניואנסים ים תיכוניים".
וידאו קליפ
לשיר לא פורסם וידאו קליפ רשמי, אך ב-10 בפברואר 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-215,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה.
מעבד מזון
מעבד מזון הוא מכשיר מטבח המשמש לפעולות חוזרות ונשנות בתהליך הכנת המזון. כיום משתמשים במונח, ברוב המקרים, לתיאור מכשיר חשמלי, אולם בנמצא גם מכשירים ידניים הנקראים בשם זה.
מעבדי מזון דומים במידה רבה לממחים (בלנדר). ההבדל המרכזי הוא שבמעבדי מזון מותקנים סכינים ודיסקים הניתנים להחלפה במקום להב קבוע. בנוסף, הקערות שלהם רחבות ונמוכות יותר, בצורה המתאימה יותר לעיבוד מזון מוצק או מוצק למחצה. בדרך כלל אין צורך להוסיף הרבה נוזלים בהפעלת המעבד, בניגוד לממחה, הדורש כמות מסוימת של נוזלים כדי לעבד את חלקי המזון סביב להביו.
מעבד מזון מאפשר את הפעולות הבאות:
היסטוריה
הרעיון של מכונה לעיבוד מזון נהגה לראשונה על ידי איש מכירות של חברת קייטרינג צרפתית בשם פייר ורדן. ורדן שם לב לזמן הרב שהשקיעו לקוחותיו במטבח בקיצוץ, כתישה וערבוב של מזון. הוא פיתח פתרון פשוט ויעיל, קערה עם להב מסתובב בבסיסה. ב-1960 הרעיון התפתח לחברה בשם "רובוטקופ" (Robot Coupe) שיצרה את מעבד המזון הראשון לתעשיית ההסעדה. בסוף שנות ה-60 פותח מעבד מזון עם מנוע אינדוקציה מסחרי. בשנת 1972 הופיע מעבד מזון לשוק הביתי. מעבד המג'ימיקס הופיע בבריטניה ב-1974, עם הדגם R1,1800.
עיצוב והפעלה
בבסיס המעבד מותקן מנוע המסובב ציר הינע אנכי. קערה, העשויה בדרך כלל מפלסטיק שקוף וכוללת מכסה מתפרק עם פתח הזנה בצורת צינור דרכו ניתן להכניס מזון למעבד, מולבשת על הציר. ניתן לחבר להבי חיתוך שונים אל הציר, כך שהם מותקנים קרוב לתחתית הקערה. ניתן לחבר, לחלופין, דיסקות פריסה וגירור הפועלות קרוב למכסה הקערה. ניתן למצוא היום מעבדי מזון רבים המגיעים עם תוספות כגון מקצף, דיסקית להכנת צ'יפס, להב ערבול ועוד.
ניתן להכניס מזון למעבד דרך פתח ההזנה בזמן קיצוץ, מעיכה או קיצוץ. הפתח משמש גם כצינור לחיתוך, או כתישה כנגד הדיסקות המתאימות. עם המעבד מגיע דוחסן המתאים בגודלו לפתח ההזנה ומגן על האצבעות.
ברוב מעבדי המזון המודרניים קיים התקן בטיחות המונע מהמנוע להסתובב אם הקערה לא מונחת היטב במקומה או אם המכסה אינו מחובר לקערה כהלכה.
More (אלבום)
More (יותר), או בשמו הרשמי - Music From the Film More - הוא אלבום האולפן השלישי של פינק פלויד והפסקול השלם הראשון של הלהקה. האלבום, אשר יצא לאור ב-27 ביולי 1969, ומכיל עיבודים שונים של מוזיקה אשר הופיעה בסרט הצרפתי More בבימויו של בארבה שרדר. בעקבות ההצלחה היחסית של הסרט באירופה, הצליחה הלהקה לחדור בצורה יחסית טובה לתודעה הציבורית האירופית, אך האלבום לא זכה לביקורות אוהדות רבות. בסרט, יש שני שירים אשר לא נכללו בפסקול: Hollywood ו-Seabirds.
Cirrus Minor
השיר הפותח את האלבום. אורך השיר הוא 5 דקות ו-15 שניות. זה נכתב על ידי רוג'ר ווטרס, אך את השיר מבצעים רק דייוויד גילמור וריצ'רד רייט. השיר די הזוי, איכות פסטורלית, עם צלילי טבע וציפורים (שיהיו גם באלבום הבא של הלהקה Ummagumma בשיר Grantchester Meadows). השיר נכלל גם באלבום האוסף של הלהקה, Relics. השיר אינו מכליל תופים מה שיוצר תחושה לא רגילה. הקודה שלאורגן ההמונד ואורגן הפריסה דומה לחלק ב-A Saucerful of Secrets שנקרא celestical voices (קולות שמימיים). כשאורגן ההמונד מנגן את האקורדים: Em-Bm-D-A-G-D-B. ציוצי הציפורים הם בעצם הקלטה משנת 1961 שנקראת Dawn Chorus.
The Nile Song
השיר השני באלבום, שוחרר כסינגל. אנדי קלמן מ-Allmusic תיאר את השיר כ: "אחת מההקלטות הכבדות של הלהקה שהוקלטו". האקורד המתקדם נותן סוג של מודולציות, בתחילת ובהמשך השיר יש חזרה עם כל אחד, במחזוריות של שישה מפתחות שונים וכך דועך השיר החוצה.
Crying Song
השיר הוא בלדה עצלנית פסטורלית, שמכליל שירה "חולמנית" על ידי דייוויד גילמור. השיר מעולם לא בוצע בהופעות של הלהקה. השיר מולחן כמו בלדות פולק רבות, רוב השיר באקורד D. ריצ'רד רייט על הויברפון, דייוויד גילמור על שירה מובילה, גיטרה אקוסטית וגיטרה חשמלית שבסוף השיר. רוג'ר ווטרס על הבס וניק מייסון על תוף הסנר.
Up The Khyber
השיר כולל סולו תופים, אלתורי פסנתר, קטעי אורגן ואפקטים מוזרים. זהו השיר היחיד של פינק פלויד שבו מייסון ורייט מקבלים קרדיט על שיר יחד. שם השיר היה מין בדיחה וגם הוא נלקח מסרט מ-1968 שנקרא, Carry On... Up The Khyber. השיר נכלל בסיבוב ההופעות של הלהקה, The Man and the Journey כשהוא נקרא "Doing It!" שמחובר ל-The Grand Vizier's Garden Party מ-Ummagumma ומהפסקול Zabriskie Point עם שיר שנקרא, Heart Beat Pig Meat. השיר היה מנוגן לפעמים בהופעות כחלק מהשיר, Interstellar Overdrive מהאלבום The Piper at the Gates of Dawn.
Party Sequence
קטע אינסטרומנטלי קצר הנמשך כדקה. בקטע מופיעים כלי הקשה וחלילית אירית כמו בשיר, Green Is The Colour.
Main Theme
קטע אינסטרומנטלי שבוצע רק פעמים בודדות בהופעות הלהקה ב-1970. קיימים הבדלים בין גרסת האולפן וגרסאות ההופעה, בהופעה הקטע מוארך יותר ו-ווטרס צורח באמצע השיר (מה שדומה לקטע האינסטרומנטלי, Careful With That Axe, Eugene)., וגילמור מנגן בגיטרת סלייד במפתח המקורי שמוביל לסוף השיר. השיר מנוגן בסרט More כשאחד מגיבורי הסרט סטפן, מחכה שמישהו יאסוף אותו בדרך לפריז. השיר מתחיל בגונג על ידי ווטרס ב-0:30, אורגן הפריסה והאקורדים מתקדמים מודאלית. ב-1:12 האורגן נמוג לתוך צליליהם של תופי הבס ונשנה זה דומה לשיר Let There Be More Light. האורגן הפריסה מנגן צלילים גבוהים ומלנכוליים. וכך זה מוביל למוזיקה פסיכדלית עד סוף השיר ב-5:20.
Ibiza Bar
שיר הארד רוק. השיר נפתח עם ריף שדומה לשיר השני באלבום The Nile Song, אך שלא כמו שיר זה, השיר לא עובר בכמה מפתחות ובסולואי הגיטרה של דייוויד גילמור יש הדים.
More Blues
קטע אינסטרומנטלי הנמשך 2 דקות ו-12 שניות. הקרדיט על כתיבתו ניתן לכל חברי הלהקה.
Quicksilver
הקטע הקצר יותר מופיע בסיבוב ההופעות של הלהקה, The Man and the Journey בשם "Sleep". גרסת הסטודיו נמשכת 7 דקות ו-13 שניות, זה 3 דקות יותר מהגרסה המוקדמת. השיר כולל אפקטים, טכניקות של מוזיק קונקרט, הדים, סימן ההיכר של פינק פלויד. שם הקטע הוא בעצם שם אלטרנטיבי לכספית. בסרט More הקטע מתנגן כששתי הדמויות הראשיות משחקות אחת עם השנייה.
A Spanish Piece
קטע אינסטרומנטלי קצר הנמשך דקה ו-4 שניות. הקטע מאופיין בסגנון פסדובלה וסולו גיטרה בסגנון פלמנקו שבו דייוויד גילמור מדבר. הדיבור של גילמור הוא בסגנון הומוריסטי ונשמע גם דיבורה של אישה שיכורה. גם נשמע לחש שאומר (תרגום: "תעביר את הטקילה, מנואל"). השיר מבוצע בידי דייוויד גילמור בלבד.
Dramatic Theme
עוד יצירה אינסטרומנטלית שהקרדיט על כתיבתה ניתן לכל חברי הלהקה. השיר הוא מין רפרזה לקטע באלבום Main Theme, אך הסולו של דייוויד גילמור יותר בולט בשיר. השיר נמשך 2 דקות ו-15 שניות.
עונת 1982/1983 בליגה הלאומית
עונת 1982/1983 בליגה הלאומית הייתה העונה ה-27 של הליגה הלאומית כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. לעונת 1982/1983 לליגה הלאומית עלו הפועל לוד, הפועל רמת גן ומכבי יבנה. בתום העונה סיימה מכבי נתניה במקום הראשון וזכתה באליפות בהפרש גדול מהסגנית שמשון תל אביב. על כך טבע מאמנה של נתניה, מרדכי שפיגלר, את המונח "נתניה ועוד 15", שהמחיש את חוזקה של נתניה לעומת הליגה. המבקיע המצטיין של העונה היה עודד מכנס ממכבי נתניה שכבש 22 שערים.
יוספי
{{פירושונים|
ראו גם
}}
הלכת השנים האבודות
הִלְכַת השנים האבודות (ידועה גם כהלכת אטינגר) נפסקה בבית המשפט העליון בשנת 2004. על פיה זכאי עיזבונו של אדם שנהרג עקב עוולה נזיקית לפיצוי עבור אובדן ההשתכרות של המנוח בשנות העבודה שאבדו לו עקב מותו.
רקע
דיני הפיצויים בישראל מבוססים על העיקרון היסודי של הערכת הפיצויים הנדרשים לשיקומו של הניזוק למצבו הקודם, עד כמה שהדבר ניתן להיעשות בתשלום כסף, כאשר צרכיו של הניזוק ולא יכולתו של המזיק הם העומדים ביסוד הערכת הנזק.
המצב לפני הלכת אטינגר
בעבר קבע בית המשפט העליון, כי אין לפסוק פיצוי, לא לנפגע ולא לעיזבונו, עבור ה"שנים האבודות", היינו השנים שבהן היה הנפגע עשוי לעבוד ולהשתכר לולא התאונה שקיצרה את חיי עבודתו, היות שאין לראות בהפסד רווחים בשנים האבודות נזק של הנפגע. קביעה זו גרמה למצבים אבסורדיים, בהם אדם שנפטר בעקבות תאונה קיבל פיצויים נמוכים בהשוואה לאדם שרק נפצע. בתי המשפט התבטאו לא אחת באומרם כי "זול יותר להרוג מאשר לפצוע".
הלכת אטינגר
ההלכה המשפטית שונתה בפסק הדין שניתן בבית המשפט העליון ב-15 במרץ 2004 בעניין עיזבון אטינגר בו נדונה שאלת הזכאות לפיצויים בשל נזקי השנים האבודות במקרהו של קטין בן 12 שנים אשר נפל לבור ונהרג בשל רשלנות המזיק. עזבונו של המנוח ויורשיו הגישו תביעה לפיצויים בגין נזקי הגוף שנגרמו למנוח בתאונה לבית המשפט המחוזי, וביקשו בין היתר לפסוק להם פיצויים בגין הפסד ההשתכרות שנגרם למנוח בשנים האבודות.
בעצם פסק הדין הנ"ל הכיר בזכותו של העיזבון להחזיר את המצב לקדמותו, וזאת באמצעות פיצוי כספי בגין אובדן השתכרות בשנים האבודות היות שלולא פטירתו של הניזוק הוא היה יכול להמשיך ולהפיק הכנסה מעבודתו ואף לייצר חסכונות ופנסיה, ובכך יכול לתמוך בבני משפחתו ולכלכל אותם עד גיל הפרישה. הלכת אטינגר גרמה למהפך בפסיקות בתי המשפט, אשר הגדילו את הפיצויים שנפסקו לעיזבונות של קטינים שמצאו את מותם בטרם עת.
פסק דין בינה מזרחי
פסק דין בינה מזרחי (פסק דין ביטוח זהב) הרחיב את היקף תחולתה של הלכת השנים האבודות. השאלה המשפטית הייתה, האם פנסיה נחשבת "כושר השתכרות" לעניין חישוב הפיצוי לניזוק בתאונת דרכים. הסוגיה נידונה בשתי ערכאות, בשתיהן פסק בית המשפט כי גם פנסיה היא בבחינת "כושר השתכרות" לעניין חישוב הפיצוי לניזוק בתאונת דרכים.
עובדות המקרה וגדר המחלוקת
בינה מזרחי הייתה אישה בת 68. ביום 3 באוקטובר 2005 נהגה מזרחי ברכב המבוטח על ידי "ביטוח זהב" של חברת AIG בע"מ, נפגעה בתאונת דרכים, ועקב כך נפטרה לאחר 17 יום. היא הותירה שני ילדים בוגרים. בעת פטירתה לא עסקה מזרחי במשלח יד כלשהו, אך קבלה פנסיה חודשית מקרן פנסיה.
ילדיה של מזרחי תבעו בשם העיזבון, וטענו כי הפנסיה החודשית שקבלה אמם היא בת פיצוי בדומה למשכורת חודשית. מנגד טענה חברת AIG כי ההלכה הקיימת רואה כנזק בר פיצוי רק שכר של אדם עובד.
תקדימים משפטיים
בשנת 2007 ניתנו שתי החלטות בבית משפט מחוזי, אשר הביעו נכונות עקרונית להכיר בזכות לפיצוי גם בגין אובדן הפנסיה, אך פסקי דין אלו עסקו בעיקרם בתביעת פיצוי בה המנוח עבד בעת פטירתו. באותה שנה שתי פסיקות נוספות של בית משפט השלום פסקו פיצויים בגין אובדן פנסיה, אך פסיקות אלו לא נידונו בבית משפט מחוזי, ולא הפכו לתקדים.
פסק הדין
שופטת בית משפט השלום שלהבת קמיר-ויס קבעה בצורה מוחלטת, כי יש לפצות על הפסד גם 'בשנים האבודות' שלאחר גיל הפרישה, וזאת משום שכאשר נגרם הפסד לאדם מן הדין לפצותו, ללא קשר לשאלה מה מקור ההפסד. אין לעשות הבחנה בין הפסד השתכרות לפני גיל הפרישה ואחריה. בהתאם לכך קבעה השופטת כי עזבון המנוחה זכאי לפיצוי מלא בגין דמי פנסיה, קצבת שארים וקצבת זקנה. עם זאת, פסק הדין קובע כי מתוך הפיצוי על אובדן ההכנסה ינוכה סכום ההוצאות שהייתה המנוחה מוציאה על מחייתה. לאור גילה המתקדם של המנוחה וגובה הכנסותיה, נקבע כי הפיצוי על הכנסותיה יעמוד על שיעור 15%.
פסק הדין מביא מספר נימוקים להכרעה:
AIG ערערה לבית המשפט המחוזי. ההרכב, שמנה את השופטים אילן שילה, אסתר שטמר ומיכל נד"ב, דחה את הערעור פה אחד.
לרקוד עם טייסים
לרקוד עם טייסים (באנגלית: ) הוא סרט קומדיה/פרודיה משנת 1991.
תקציר העלילה
לאחר שפרש ועבר לגור עם שבט אינדיאני, מתבקש טייס הקרב האמריקני טופר הארלי (מגולם על ידי צ'ארלי שין) לחזור לשירות פעיל בצי האמריקאי במהלך מלחמת המפרץ הראשונה למשימה סודית של חיל האוויר. משימתו של טופר היא להשמיד את הכורים הגרעיניים של סדאם חוסיין. הארלי מסתכסך במהרה עם טייס אחר, קנת גרגורי (קרי אלווס) לאחר ששניהם מפתחים קשר רומנטי עם הפסיכיאטרית רמאדה (ואלריה גולינו).
הסרט מכיל בעיקר פארודיות לסרטים ההוליוודיים "אהבה בשחקים", "רוקד עם זאבים" ו"תשעה וחצי שבועות של שכרון חושים".
קרב אוחוד
קרב אוחוד (בערבית: غزوة أحد) הוא הקרב השני בין בני קורייש למוסלמים. הקרב נערך ב-23 במרץ 625 (7 בחודש שואל שנה שלישית להג'רה בלוח השנה המוסלמי) במישור שלרגלי הר אוחוד, במרחק של כשמונה קילומטרים ממדינה.
רקע
בקרב בדר שהתקיים בשנת 624, גברו הכוחות המוסלמים בראשותו של מוחמד על כוח של בני קורייש ממכה. תבוסה זו בנוסף להשפלה, גם הביאה ליד כך ששיירות המסחר ממכה לסוריה לא יכלו לנוע בדרך הקצרה לאורך הים האדום, מחשש לתקיפתן בידי המוסלמים. בקיץ של שנת 624 הותקפה שיירה שבחרה בדרך עוקפת דרך נג'ד בחצי האי ערב שממזרח לעיר מדינה, וכל תכולתה שנאמדה במאה אלף דרהם נבזזה על ידי המוסלמים.
מסע אנשי מכה
לקראת סוף החורף התחילו שליטי מכה לתכנן את מתקפתם על המוסלמים ופתחו באיסוף ציוד וכוח אדם רבים. הצבא כלל שלושת אלפים לוחמים מתוכם שבע מאות היו מצוידים בשריונות קשקשים, מאתיים סוסים ושלושת אלפים גמלים. הכוחות תחת פיקודו של אבו סופיאן, יצאו ליעדם מישור הר אוחוד שליד מדינה ב-11 במרץ שנת 625. ב-21 במרץ הגיעה השיירה למרחק כעשרה קילומטרים ממדינה ונעצרה שם, תוך שאנשיה עושים שמות בשדות ובכפרים שננטשו על ידי יושביהם. כמו כן נלוותה לצבא קבוצה של נשים ששות אלי קרב, ביניהן, הינד, אשתו של אבו סופיאן, אשתו של עמר אבן אל-עאץ ואחותו של ח'אלד בן אל-וליד. תפקידן היה לנהל לוחמה פסיכולוגית על ידי דקלום שירים ושירת זמירות ערגה לדרבן את רצון הלחימה של החיילים. הן ידעו שאין דבר שמפחיד יותר את השבטים הערבים מאשר לעג של אישה ותואר של פחדן. הינד הייתה מנהיגת הנשים.
מסע המוסלמים
הכוח המוסלמי נפל בכמות וציוד מזה של מכה, ולכן בתחילה היה מוחמד נחוש בדעתו לשמור על כוחותיו במסגרת גבולות עירו מדינה, אולם בלחץ חלק מאנשיו החליט לצאת למערכה, ב-22 במרץ, 6 בחודש השוואל החל לנוע הכוח המוסלמי. הצבא כלל אלף לוחמים שמאה מתוכם היו מצוידים בשריונות קשקשים, אולם סוסים חסרו להם ורק מוחמד רכב על סוסו. היעד היה המישור לרגלי הר אחוד, כשלושים קילומטרים ממדינה. באותו לילה הם עצרו למנוחה במחצית הדרך. בבוקר עזב את מחנה המוסלמים עבדאללה אבּן אוּבַּי, אחד מהנכבדים הוותיקים של מדינה, עם שלוש מאות מאנשיו. אבן אובי טען שאינו רוצה לקפח את חייו וחיי אנשיו במקום שנבחר בשיקול דעת פגום. הכוחות המוסלמים, שכללו עכשיו רק שבע מאות חיילים, התקדמו לעבר המישור שלרגלי ההר. בהגיעם למקום, מוחמד פקד על חמישים קשתים להישאר על גבעה קטנה בשם Rumah, תוך שהוא משביע את המפקד והחיילים, שלא לנטוש את המקום בשום אופן. על הכוח בפיקודו של Abdullah bin Jubair, הוטל לאבטח את העורף המוסלמי מפני איגוף של צבא מכה ולחכות במקום עד שהכוחות האחרים יחזרו למקום בניצחון או בהפסד..
הקרב
בבוקר הקרב עמדו כוחות מכה כשבמרכז ניצב אבו סיפיאן, מימינו חאלד אבן אל-וליד בראש חיל הפרשים, ומשמאלו עִכָּרִמָה בנו של אבו גַ'הל. ממולם ניצב הכוח המוסלמי במערך צפוף כפי שנעשה בקרב באדר. זובייר אבן אל-אוואן היה המפקד של האגף הימני, מונדיר בן עמר היה המפקד של האגף השמאלי וחמזה בן עבד אל מטלב דודו של מוחמד היה מפקד משמר החלוץ, שרכז את התקפתו על אחד עשר נושאי הדגל של בני קורייש והרג את כולם. הצלחה זו דרבנה את שאר הכוח המוסלמי שנע לעבר מחנה האויב. נראה היה שהמוסלמים עומדים לנצח פעם נוספת וכוחות האויב החלו לברוח מהמחנה. דווקא בנקודה זו של יתרון לכאורה החלה הכף נוטה לעבר כוחות מכה. המוסלמים, בטוחים בניצחונם, החלו לבזוז את מחנה האויב. הקשתים שהוצבו בפקודת מוחמד בראש הר Rumah, לא מלאו את פקודתו ונטשו את עמדתם לטובת הביזה. ח'אלד אבן אל-וליד והפרשים שלו מכוחות מכה, זיהו את החלל שנוצר בהגנה המוסלמית ותקפו מאחור. מערך ההתקפה של המוסלמים החל להתמוטט. מוחמד נפצע בראשו ונפוצה שמועה שהוא מת. בני קורייש לא טרחו לבדוק את אמיתות השמועה והפסיקו לרדוף אחרי אויביהם ולא התקדמו לעבר מדינה. אולם מוחמד התאושש, הצליח לאסוף את שארית חילו וכוחותיו נסוגו בצורה מסודרת לעבר עירם מדינה. מבין המוסלמים נהרגו שבעים חיילים, בהם חמזה בן עבד אל מטלב, מקרב בני קורייש נפלו עשרים ושניים חיילים. כוחות מכה שהיו בטוחים במותו של מוחמד נשארו במישור ליד הר אוחוד. הם כילו את זעמם בגופות החללים המוסלמים, והשחיתו את גופותיהם. פעולה זו נוהלה בחלקה הגדול על ידי הינד אשתו של אבו סופיאן, כשהיא מעודדת את שאר הנשים לעשות כמוה בטרם יצא צבא מכה חזרה לעירו, שמע אבו סופיאן את הידיעה שמוחמד לא מת, הוא הסתפק בהבטחה לחזור בשנה הבאה לבאדר. על אף האבדות הכבדות שספגו המוסלמים הם יצאו למרדף אחר צבא מכה שהיה סמלי יותר מאשר בעל אפקט צבאי. אולם הוא שימש כגורם מרתיע והניעה את הכוחות לחזור למכה.
השפעת הקרב בתודעה המוסלמית
בקרב זה המוסלמים לא ניצחו באופן ברור ובולט, אם כי הם גם לא הפסידו הפסד מוחץ, מוחמד נפצע, ושבעים מוסלמים נהרגו. לקרב אוחוד כמו גם לקרב באדר שלפניו, הייתה השפעה רבה על עיצוב התודעה הדתית של המוסלמים הראשונים. בקרב באדר התחזקה האמונה בדרכם הדתית, והביטחון שהניצחון ניתן להם מידי האל בגלל חוזק אמונתם. לאחר קרב אוחוד הועלו שאלות תאולוגיות רבות על מהות ההפסד והתעצבה התפיסה שחללי קרב זה וכן כל הקרבות הבאים, יקבלו את הגמול על מסירותם בעולם הבא. תפיסה זו באה לידי ביטוי בסורה 3 פסוק 140 (הפירוש מתוך "הקוראן" לפרופסור רובין)
שאלה נוספת שעמדה על הפרק לאחר הקרב הייתה בעיית האלמנות והיתומים. כל אחד משבעים הרוגי קרב אוחוד הותיר אחריו אשה וילדים שהיה צריך לספק את צורכיהם ולתת להן הגנה חוקית. נראה שהפסוקים ב"פרשת הנשים" (4) ב' - ד', באו לפתור שאלה זו. בהיתר זה יש לראות חלק מחקיקה חברתית שבאה לענות על בעיית שארי החללים שהיה צריך לספק להם נותן חסות חדש.
סנט וינסנט
סנט וינסנט (אנגלית: Saint Vincent) הוא אי געשי בים הקריבי הממוקם בין האי סנט לוסיה לבין הגרנדינים, ומהווה חלק מן המדינה העצמאית סנט וינסנט והגרנדינים שבאנטילים הקטנים. שטח האי 345 קמ"ר.
היסטוריה
מאז גילוי האי במהלך המאה ה-18, נאבקו המעצמות הקולוניאליות צרפת ובריטניה על השליטה בו והשטח היה שנוי במחלוקת. בשנת 1783 הסתיימה המחלוקת והאי נחכר לבריטניה. בשנת 1979 זכה האי לעצמאות.
כלכלה ואוכלוסייה
העיר הגדולה באי היא העיר קינגסטאון, בירת סנט וינסנט והגרנדינים, שבה מתגוררים כ-19,300 תושבים. זוהי עיר הנמל המרכזית של האי ומרכז הכלכלה והתקשורת בו.
בעיר צולם הסרט שודדי הקאריביים.
מסכי עשן: המלכודת הדיגיטלית
מסכי עשן: המלכודת הדיגיטלית (באנגלית: The Social Dilemma, בתרגום מילולי לעברית: הדילמה החברתית) הוא סרט דוקו-דרמה משנת 2020 בבימויו של ג׳ף אורלובסקי, שנכתב על ידי אורלובסקי, דייוויס קומבה וויקי קרטיס. הסרט יצא באמצעות נטפליקס ב-9 בספטמבר 2020, והוא בוחן את עליית המדיה החברתית ואת הנזק שנגרם לחברה, תוך התמקדות בניצול המשתמשים שלה למטרות רווח כספי באמצעות מעקב קפיטליסטי וכריית מידע; כיצד העיצוב שלה נועד לטפח התמכרויות; השימוש שלה בפוליטיקה; השפעתה על בריאות הנפש (ובפרט: בריאות הנפש של מתבגרים ועליית שיעורי ההתאבדות של בני נוער); תפקידה בהפצת תיאוריות קונספירציה וסיוע לקבוצות כגון אגודת הארץ השטוחה ועליונות לבנה.
הסרט כולל ראיונות עם טריסטן האריס (לשעבר מנהל אתיקה בעיצוב בחברת גוגל וממייסדי המרכז לטכנולוגיה אנושית ), אזה רסקין  (עמיתו של האריס וממייסדי המרכז לטכנולוגיה אנושית), ג׳אסטין רוזנשטיין  (ממייסדי Asana  ומיוצרי כפתור הלייק של פייסבוק), שושנה זובוף (פרופסור באוניברסיטת הרווארד), טים קנדאל (לשעבר נשיא פינטרסט), רשידה ריצ'רדסון  (מנהלת במכון AI Now ), רני דירסטה (מנהלת בחברת Yonder ), אנה למבק (מנהלת באוניברסיטת סטנפורד) וג'רון לנייר (מחלוצי המציאות המדומה). בין צילומי הראיונות משולבות סצנות דרמטיות בכיכובם של השחקנים סקיילר גיסונדו, קארה הייוורד , וינסנט קרטיזר ואחרים, המציגים סיפור התמכרות של נער מתבגר למדיה חברתית.
הסרט הוקרן בהקרנת בכורה בפסטיבל הסרטים סאנדנס 2020 ולאחר מכן הופץ על ידי נטפליקס ב-9 בספטמבר 2020.
תגובות וביקורות
באתר האינטרנט Rotten Tomatoes, לסרט יש דירוג של 93% המבוסס על 27 ביקורות, עם ציון ממוצע של 7.88 מתוך 10. על פי דעת הרוב, נכתב באתר כי הסרט "מציג ניתוח מפוכח של מציאות כריית מידע בהווה". באתר Metacritic, הוענק לסרט ציון ממוצע משוקלל של 78 מתוך 100, בהתבסס על תשעה מבקרים, ציון המצביע על "ביקורות חיוביות בדרך כלל".
מארק קנדי מ-ABC News התייחס אל הסרט, ואמר שהוא "מבט מאיר עיניים לאופן שבו הרשתות החברתיות נועדו ליצור התמכרות ולתפעל את ההתנהגות שלנו, כפי שמסופר על ידי כמה מהאנשים שפיקחו על המערכות במקומות כמו פייסבוק, גוגל וטוויטר"; עוד אמר שהסרט "[יגרום לך] לרצות מיד לזרוק את הטלפון החכם שלך לפח האשפה [...] ואז לזרוק את פח הזבל דרך החלון של בכירי פייסבוק". דניס הארווי מוראייטי כתב כי הסרט מסביר היטב כיצד "מה שנמצא בסיכון הוא בבירור לא רק רווח, או אפילו ילדים בעלי כישורים חברתיים גרועים, אלא האמון האמפתי שקושר חברות, כמו גם היציבות של המוסדות הדמוקרטיים [שאנחנו] לומדים שיכולים להתערער בצורה יעילה מדי על ידי הזנה קבועה של ממים המעוותים [את ה]פרספקטיבה [שלנו]". על פי דייוויד ארליך (IndieWire), הסרט הוא "הניתוח הבהיר, התמציתי והמפחיד ביותר של מדיה חברתית שנוצר אי פעם". על פי סקירה של פייננשל טיימס, הסרט "מפרט בקפידה את רמות הדיכאון מרקיעות השחקים ילדים ובני נוער; אגודת הארץ השטוחה והעליונות הלבנה; רצח העם במיאנמר; מידע כוזב על מגפת הקורונה; [ו]הסכנות של אמת סובייקטיבית והתפרקות חברתית". בניו יורק טיימס נכתב כי הסרט מציג "עריקים מצפוניים מחברות כמו פייסבוק, טוויטר ואינסטגרם [שמסבירים] כי הנזקים של פלטפורמות הרשתות החברתיות הם [תוצאה של] פיצ'ר, ולא באג". בסקירה שפורסמה בלוס אנג'לס טיימס מאת קווין קראסט נכתב כי "בעוד שרוב האנשים מודעים לכך שהם יעד של כריית מידע בזמן שהם נמצאים באתרים אלה, מעטים מבינים עד כמה עמוקה היא החדירה [...] אם אתה חושב שהתמורה היא רק קבלת פרסומות ממוקדות לנעלי הספורט האהובות עליך, אתה צפוי להפתעה גדולה".
במסה בכתב העת האקדמי "גילוי דעת", החוקרות שלומית ליר ושולמית אלמוג מותחות ביקורת על האופן בו הסרט משתמש באלמנטים דרמטיים השאובים מסוגת מדע בדיוני כדי להפחיד את הקהל. לטענתן, הסרט אינו מייצר דיון של ממש אלא מייצר קריאה להכחדת החיבור לטכנולוגיה, תוך התעלמות מהיבטים אידאולוגיים וחוסר מודעות לאופן שבו נטפליקס עצמה אחראית לכשלים שנגדם היא יוצאת.
אוריון (מיתולוגיה)
אוריון הוא דמות צייד מהמיתולוגיה היוונית. יש מספר גרסאות סותרות על סיפורו.
לפי המיתולוגיה היוונית, אוריון התאהב במרופה, אך אחיה, אוינופיון, התנגד לשידוך. אוריון אנס את מרופה וכנקמה השקה אותו אוינופיון לשוכרה וניקר את עיניו. האל הפייסטוס ריחם על אוריון ונתן לו נער מלווה בשם סדאליון. סדאליון הוביל את אוריון מזרחה, שם קרני השמש השיבו את אור עיניו. אוריון זמם להרוג את אוינופיון, אך הפייסטוס התערב פעם נוספת ובנה לאוינופיון מבצר תת-קרקעי. לאחר שאוריון לא הצליח למצוא את אויבו, יצא אל דלוס, שם פגש את אהובתו הבאה, את אאוס.
בסיפור אחר מסופר שסלנה אלת הירח התאהבה באוריון וחדלה להאיר בלילה. אפולון פיתה אותה להרוג אותו. בהתאבלה על מותו היא שיבצה אותו בין כוכבי השמים.
לפי סיפור אחד, אוריון הכריז על עצמו כצייד הגדול ביותר בתבל. הרה, אשת זאוס, שמעה זאת והחליטה להמיתו. לצורך כך היא משלחת את העקרב לרצחו, ואוריון אכן נעקץ למוות על ידי העקרב. רחמיו של זאוס נכמרו על אוריון, והוא מחליט לשימו בכיפת השמיים. הרה, מצדה, שמה בשמים את העקרב, כקבוצת הכוכבים עקרב, אך עומדת בתנאי שמציב זאוס, והוא ששני היריבים לא ייפגשו לעולם. ובאמת, כאשר אחת משתי קבוצות הכוכבים הללו זורחת, השנייה כבר שקעה - וכך שני היריבים לעולם אינם נפגשים.
Catherine Wheel
היסטוריה
Catherine Wheel הוקמה ב-1990, וכוללת את הזמר-גיטריסט רוב דיקינסון (בן דודו של ברוס דיקינסון, סולנה של איירון מיידן), הגיטריסט בריאן פוטר, הבסיסט דייב האווס והמתופף ניל סימס. האווס ניגן בעבר בלהקה שהושפעה מ-Joy Division בשם Eternal. הלהקה נכללה לפעמים בסצנת השוגייז, המאופיינת בלהקות שעשו שימוש נרחב במשוב גיטרה ובשטיפות רעש מזעזעות, כמו גם אינטראקציה מתמשכת שלהן עם מספר רב של דוושות אפקטים על רצפת הבמה.
הלהקה ביצעה סשן בתוכנית של ג'ון פיל בתחילת 1991 כשהיא עדיין לא חתומה; שני תקליטורי ויניל בגודל 12 אינץ' יצאו ב-Wilde Club Records שבסיסו בנוריץ'. הם חתמו בלייבל הגדול Fontana Records לאחר שחוזרו על ידי שני Creation רקורדס והלייבל Opal Records המנוהל על ידי בריאן אינו. אלבום הבכורה של הלהקה, Ferment מ-1991/92, עשה רושם מיידי בעיתונות המוזיקה והציג את הלהיט השני בגודלו בארצות הברית של Catherine Wheel, "Black Metallic", כמו גם את הלהיט "I Want to Touch You". Black Metallic הופיע מאוחר יותר בסרט S. Darko, סרט ההמשך לדוני דארקו.
הלהקה זכתה להצלחת שיא עם יציאת הסינגל "Crank" ואלבומה Chrome בשנת 1993 וגם להצלחה מינורית גם עם אלבומים אחרים, כולל Happy Days, שהציג את השיר "Judy Staring at the Sun" בשיתוף פעולה עם טניה דונלי. גם Catherine Wheel השיגה סיבוב כבד ב-MTV והופיעה שם מספר פעמים. אף על פי שמעולם לא היו להם אלבומים או שירים שזכו להצלחה גדולה במולדתם, Catherine Wheel ממשיכה להיות פופולרית בקרב מעריצי רוק אלטרנטיבי ומבקרים ומבקרים.
עם האלבום Chrome, שיצא ב-1993, החלה הלהקה החלה להשיל את תג ההסתכלות המקורי שלה, תוך כדי שימוש מיומן באווירה, למשל בשיר "Fripp". בראיון ב-2007 אמר רוב דיקינסון שחברי להקת Death Cab for Cutie ולהקת אינטרפול אמרו לו שללא האלבום הזה, הלהקות שלהם "לא היו קיימות".
ב-Happy Days של 1995, הלהקה התעמקה יותר ברוק אגרסיבי יותר, מה שהרחיק חלק מבסיס המעריצים שלה, אפילו כשהגדיל את החשיפה שלה בארצות הברית בעידן שלאחר הגראנג'. הסינגל "Waydown", ובמיוחד הקליפ שלו בנושא תאונת מטוס זכה להצלחה בארצות הברית, בעוד בבריטניה עלה ז'אנר הבריטפופ, מה שגרם ללהקה להמשיך ולזכות להצלחה גדולה יותר מחוץ לאנגליה.
האוסף Like Cats and Dogs, שכלל בעיקר בי-סיידס, יצא בשנה שלאחר מכן וחשף צד שקט ומהורהר יותר של הלהקה, הצד הזה זכה לידי ביטוי גם באלבום "אדם וחוה" מ-1997.
בשנת 2000, הגיחה הלהקה מחדש עם חברת תקליטים חדשה, בסיסט חדש (בן אליס); שם הלהקה שונה (The Catherine Wheel); ואלבום חדש, Wishville. לאחר ביקורות מעורבות, מהומה בחברת התקליטים ומכירות בינוניות, יצאה הלהקה להפסקה.
קאבו פולוניו
קאבו פולוניו (בספרדית: Cabo Polonio) הוא פארק לאומי וכפר נופש שנמצא במחוז רוצ'ה באורוגוואי.
רבים טוענים שמקורו של השם "פולוניו" בספינה בעלת שם זהה שטבעה באזור בשנת 1731. אחרים טוענים שהשם קשור לטביעתה של ספינה אחרת בשנת 1753.
תחת שטח שיפוטו של הכפר נמצאים שלושה איים קטנים המכונים איי טורס (Islas de Torres), והם האי ראסה, האי אנקנטדה ואל איסלוטה. באיים נמצאת שמורת טבע חשובה של אריות ים.
המגדלור של קאבו פולוניו (Faro de Cabo Polonio) נבנה והואר בשנת 1881, בעל טווח של כ-35 קילומטרים ומאיר כל 12 שניות.
קיימת דרך אלטרנטיבית לקאבו פולוניו, דרך הדיונות וחוף הים בכפר נופש ברה דה וליסס שאורכה הוא 8 ק"מ (בין שעה לשלוש שעות רגלית). גובה הדיונות יכול להגיע עד 30 מטר.
האוכלוסייה מעטה, ומורכבת בעיקר מדייגים, אומנים ואנשים תחזוקה של המגדלור. בזמן עונת התיירות (ינואר-מרץ) פועלות מסעדות וקיוסקים רבים ובתים מוצעים להשכרה. הבתים לא מחוברים לרשת החשמל חוץ ממקומות מסוימים כמו במגדלור. בנוסף לכן אין תאורה ברחוב וזה מאפיין ייחודי של המקום וכך ניתן לראות את השמיים בלילה וליהנות מהצפייה ללא הפרעות אורות מלאכותיות. על פי החוק משנת 2009, המקום הוכרז שטח טבעי בפיקוח תחת הקטגוריה "פארק לאומי", וגם למרחב הימי במרחק 5 מיילים ימיים.
רוברט באדן פאוול
רוברט סטיבנסון סמית' באדן פאוול, הברון ה-1 באדן פאוול (באנגלית: Robert Stephenson Smyth Baden-Powell; הוגים ביידן פאוול; 22 בפברואר 1857 – 8 בינואר 1941) היה חייל, סופר ומייסד תנועת הצופים העולמית.